NaiveNeuron/SloPal huggingface dataset:
Ľ. Mušková, poslankyňa: (2009-06-26):
Odôvodnenie: Navrhuje sa vypustiť ustanovenia, ktoré umožňujú Slovenskému rozhlasu prijímať úvery od bánk ako ďalší zdroj jeho financovania a zároveň stanovujú podmienky, za akých tak tento subjekt verejnej správy môže robiť. Dôvodom tohto návrhu je skutočnosť, že v súčasnosti nie je v možnostiach rozpočtu Slovenského rozhlasu zabezpečiť splácanie poskytnutého úveru. Splácaním poskytnutého úveru by sa prehlboval schodok hospodárenia tejto inštitúcie, čím by bolo ohrozené plnenie jej hlavnej činnosti. Legislatívnotechnická úprava: vypustí sa poznámka pod čiarou. Ďalej bod 2. V čl. II 16. bod. Tiež sa 16. bod čl. II vypúšťa a ďalšie body návrhu zákona sa primerane prečíslujú. Zdôvodňujem to tým, že sa navrhuje vypustiť toto ustanovenie, ktoré by malo umožňovať Slovenskej televízii prijímať úvery od bánk ako ďalšie zrefinancovanie. A proste tento môj, teda zdôvodním to tiež, že momentálne situácia v súčasnosti nie je v možnostiach rozpočtu Slovenskej televízie zabezpečiť splácanie poskytnutého úveru, lebo by splácanie prehlbovalo schodok hospodárenia tejto inštitúcie. Legislatívnotechnická úprava: vypustenie poznámky pod čiarou. Bod 3. K čl. III. Čl. III sa vypúšťa, doterajší čl. IV sa označuje ako čl. III. V súvislosti s pozmeňujúcimi návrhmi, ktoré som predniesla, čl. I a čl. II, v posledných sa navrhuje vypustiť ustanovenie, ktoré umožňuje prijímať verejnoprávnym vysielateľom úvery a zároveň stanovuje podmienky, za akých tak môžu robiť, navrhujem preto vypustiť aj čl. III, ktorým sa v zákone č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov umožňuje prijímať úvery podľa podmienky stanovenej osobitným zákonom. Vážené panie poslankyne, vážení páni poslanci, keďže tento návrh zákona pomáha riešiť neutešenú finančnú situáciu vo verejnoprávnych inštitúciách, tento zákon Ľudová strana – HZDS podporí. A len tak na záver by som chcela povedať, že keby nebola Ľudová strana – HZDS podala prihlášku aj do Európskej únie, aj do NATO, nebolo by potom čo riešiť. Ďakujem za pozornosť.
Paška, Jaroslav, poslanec NR SR (2018-02-09):
Ja cítim za povinnosť odpovedať pánovi Krajniakovi, pretože nepoznám tie parametre, o ktorých hovoríte. Ale pozorne som počúval pána ministra pri svojom vystúpení, ktorý povedal, že vyberal a robil sa výber tohto vozidla aj celého postupu podľa odporúčaní náčelníka generálneho štátu a technických parametrov, ktoré si pripravila armáda. Takže predpokladám, že pán minister tam neklamal pri svojom vystúpení. A teda podľa týchto parametrov boli aj nastavené, povedal by som, celé tie postupy a obsah nakupovania, a tak ďalej. Ďakujem za pozornosť.
Figeľ, Ján, podpredseda NR SR (2014-11-27):
Ďakujem pekne. Tretia otázka v poradí, pán minister, zostaňte, je tiež od Juraja Blanára na vás, na ministra dopravy, výstavby regionálneho rozvoja a znie: „Vážený pán minister, ako hodnotíte priebeh výstavby diaľničných úsekov D1 a D3 pri Žiline a tiež D3 pri Kysuciach?“ Nech sa páči.
Laššáková, Jana, podpredsedníčka NR SR (2014-11-08):
Procedurálny návrh, pán poslanec.
Danko, Andrej, predseda NR SR (2019-06-19):
Pýtam sa, či sa chce prihlásiť niekto do rozpravy ústne. Dvaja poslanci. Uzatváram možnosť prihlásenia. Pán poslanec Simon.
Jurík, Beáta, poslankyňa NR SR (2023-12-13):
Ďakujem pekne, ja by som tiež chcela pánovi poslancovi Grendelovi poďakovať za možnosť oboznámiť občanov a občianky s týmito nesprávnymi poplatkami, ktoré chce táto vláda zaviesť. A teda mňa tiež osobne veľmi zaujalo to, čo čítal pán kolega Majerský o tých dôveryhodných službách, sú tam iba dve položky, ak si všimnete, a myslím si, že to je veľmi príznačné pre túto vládu, že v časti „Dôveryhodné“ je tak málo vecí. Ale teda ja by som sa chcela venovať inej časti, pretože aj do rozpravy som si pripravila príspevok aj o tom, ako tento konsolidačný balík vlastne ešte zhorší ten odliv najmä mladých ľudí do zahraničia. Ale ja som potom pochopila, že my sme vlastne nič nepochopili, pretože tento konsolidačný balík rieši odliv mladých ľudí do zahraničia, a to tým, že zvyšuje poplatky za vydanie cestovného pasu a ja teraz prečítam teda tie poplatky. Vydanie cestovného pasu alebo cestovného dokladu cudzinca osobe staršej ako 16 rokov; z 33 eur na 50 eur, čo znamená zvýšenie 51,5 %. Vydanie cestovného pasu alebo cestovného dokladu cudzinca osobe od 6 do 16 rokov; z 13 eur na 20, plus 53,8 %. Vydanie cestovného pasu alebo cestovného dokladu cudzinca osobe mladšej ako 6 rokov; 8 eur, zvýšenie na 12 eur, plus 50%. Vydanie cestovného pasu alebo cestovného dokladu cudzinca s platnosťou na jeden rok osobe staršej ako 16 rokov; 30 eur, zvýšenie na 45 eur, plus 50 %. Vydanie cestovného pasu alebo cestovného dokladu cudzinca s platnosťou na jeden rok osobe mladšej ako 16 rokov; z 8 eur, na 12, plus 50 %. Predĺženie platnosti cestovného dokladu cudzinca; 3 eurá, zvýšenie na 4 eurá, plus 33,3 %. A mohli by sme takto pokračovať... (Prerušenie vystúpenia časomerom. Potlesk.)
Martvoň, Anton, poslanec NR SR (2013-09-04):
Pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre obranu a bezpečnosť a výboru pre ľudské práva a národnostné menšiny. Ďalej, že za gestorský výbor určuje ústavnoprávny výbor s tým, že výbory návrh zákona prerokujú v druhom čítaní do tridsať dní a gestorský výbor do tridsaťdva dní od prerokovania návrhu zákona v prvom čítaní.
Muňko, Dušan, poslanec NR SR (2022-06-23):
Richard, veľmi dobre si to rozobral, pokiaľ sa týka jednotlivých reťazcov. Ja len chcem podotknúť, že slovenskí ľudia, ktorí podnikajú v cestovnom ruchu, ale hlavne hotelierstvo, chodia nakupovať nie do Metra, ale mäso chodia nakupovať do Čiech, do Poľska a olej, cestoviny chodia nakupovať do Talianska. Tak mi vysvetlite, že prečo v Taliansku, potraviny, nákup je lacnejší niekde o 20, o 30 %, pokiaľ sa týka cestovín, pokiaľ sa týka múky a ďalších výrobkov, ktoré dovážajú sem. Stretol som sa s podnikateľmi, ktorí sú, tvrdia, že väčšinou chodia všetci nakupovať mäso do Jablonky do Poľska. Cez internet. Takže to isté je, pokiaľ sa týka celé, celá oblasť okolo Skalice a hore Trenčína chodí do Čiech. Takže bolo by na zamyslenie sa, keby konečne vláda začala riešiť, ale hlavne minister poľnohospodárstva tieto problémy, ktoré sú tuná.
Laurenčík, Milan, podpredseda NR SR (2022-06-28):
Pán poslanec Krajčí, chcete reagovať na faktickú poznámku? Nie. V rozprave teraz vystúpi pani poslankyňa Jana Žitňanská. Nech sa páči.
Paška, Pavol, predseda NR SR (2013-05-16):
(Hlasovanie.) 139 prítomných, 106 za, 1 proti, 32 sa zdržalo. Tento bod sme schválili.
Kollár, Boris, predseda NR SR (2021-12-10):
Áno, dobre. Prosím vás pekne, prestaňte sa vadiť... Prosím, prestaňte sa vadiť, pán poslanec Dostál to navrhol a dám o tom hlasovať, ale rozumnejšie riešenie by bolo, otvoriť ešte raz rozpravu, aby to prečítala tak, ako má. (Reakcie z pléna.) Nie? (Reakcie z pléna.) Prečo nie? (Reakcie z pléna.) Takto, takto budeme zvolávať výbor, Anka. Tak keď si myslíš, že je to rýchlejšie, prosím, dávam hlasovať o procedurálnom návrhu pána poslanca Dostála. (Hlasovanie: Prítomných 126, za 60, proti 61, zdržali sa 2, nehlasovali 3. Neschválené.) Poprosím kolegov, zvolávam poslanecké grémium. (Zasadnutie poslaneckého grémia.)
Janckulík, Igor, poslanec NR SR (2018-02-06):
Tým sme vyčerpali hlasovanie o pozmeňujúcich návrhoch v rozprave. Pán predsedajúci, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď.
Grausová, Natália, poslankyňa NR SR (2016-06-14):
Ďakujem za slovo, plne súhlasím s pánom poslancom Gröhlingom a zdá sa mi, že tento zákon je šitý veľmi horúcou ihlou. Naozaj si myslím, že nebolo treba, potrebné ho teda takto rýchlo schvaľovať. Súhlasím s pánom poslancom aj v tom, že naozaj je dôležitá kvalita školstva, a okrem toho si myslím, položme si otázku, či nie sú tie ostatné školy potom diskriminované. Mám pocit, že diskriminujeme ostatné školy. Ďakujem.
Laššáková Jana, podpredsedníčka NR SR (2014-03-25):
Nemôžete reagovať...
Budaj, Ján, poslanec NR SR (2018-01-31):
Nedá mi, aby som nepoznamenal len veľmi stručne, že jednak podporujem návrhy, ktoré dala pani poslankyňa Remišová, ale zároveň sa znovu ukázalo, ako je problematické pre percepciu aj tých, ktorí nás sledujú, ten rokovací poriadok, aký máme. Skutočne tu čítať odôvodnenie piatich-šiestich návrhov najprv a potom až ich prečítanie v závere vôbec nepomáha porozumeniu, vôbec nepomáha dostupnosti Národnej rady cez pre, cez vysielanie televízie. Ľudia by si to zaznamenávali a prepisovali, alebo ako by tomu mali rozumieť? Znovu povzbudzujem k tomu, aby sme sa pri vhodnej príležitosti vrátili k rokovaciemu poriadku a napravili to tak, aby boli vystúpenia poslancov, aby mohli odôvodniť a bezprostredne predniesť svoj návrh
Zemanová, Anna, poslankyňa NR SR (2016-09-23):
Ďakujem pekne za slovo. Lucia, som veľmi rada, že si prišla a vystúpila v tejto rozprave, pretože to, čo si povedala, všetko je pravda. A Robert Fico vedel, prečo utiekol z tejto sály, pretože presne nechcel počuť a zoči-voči nechcel počúvať fakty, ktoré sú zrejmé. On v svojej rozprave pochválil sa, povymýšľal na opozíciu a utiekol bez možnosti konfrontácie, tak ako to má on rád. A preto som rada, že si tu takto jasne povedala, vypovedala presné, konkrétne veci, a verím, že si ich vypočuje alebo aspoň prečíta v médiách a že médiá v tomto smere budú korektné a budú interpretovať naše slová tak, ako tu odzneli. Ďakujem ti pekne.
Pellegrini, Peter, predseda NR SR (2023-11-15):
Pán poslanec, reagujete na predrečníka alebo na faktickú poznámku?
Hrnčiar, Andrej, podpredseda NR SR (2016-04-20):
Ďakujem. Takže vyhlasujem obedňajšiu prestávku. Budeme pokračovať o... (Reakcia z pléna.) Aha, pardon. Nech sa páči, pán poslanec Lipšic.
Jurinová, Erika, podpredsedníčka NR SR (2015-05-21):
Pani poslankyňa Šedivcová.
Jurinová, Erika, podpredsedníčka NR SR (2014-06-04):
S reakciou na faktickú poznámku pán poslanec Brocka.
Blanár, Juraj, podpredseda NR SR (2022-04-28):
Pán poslanec Pollák s faktickou poznámkou.
Hrnčiar, Andrej, podpredseda NR SR (2019-09-19):
Pán poslanec Martin Klus sa pýta podpredsedu vlády a ministra životného prostredia Slovenskej republiky Lászlóa Sólymosa: „Vážený pán minister, vláda sa vo svojom programovom vyhlásení zaviazala chrániť krajinu a kvalitu jej ekosystému. Môžete mi, prosím, v tejto súvislosti objasniť, prečo novo pripravená novela zákona o ochrane prírody a krajiny neuvádza presun chránených pozemkov pod správu Štátnej ochrany prírody aspoň v piatom najprísnejšom stupni ochrany?“
Z. Kramplová, poslankyňa: (2010-03-10):
Ďalšia otázka, ktorá je veľmi dôležitá, je tá, že podmienky potravinárskych inšpektorov sú naozaj veľmi zlé. A kým nebudú aspoň štandardné ako v iných štátoch Európskej únie alebo ako ukladajú smernice Európskej únie, tak budeme robiť kontroly tak, ako ich robíme, a udeľovať pokuty, tak ako ich udeľujeme. Rovnako ako pána poslanca Gaburu oslovil ma váš návrh, pokiaľ ide o stanovenie dolnej hranice udelenia pokút, pretože práve udelenie dolnej hranice, tak ako to momentálne je, je veľmi zlé, pretože dáva priestor na úplatkárstvo, o ktorom vie každý jeden obchodník, ktorého navštívila inšpekcia. Takže myslím, že tento váš návrh by posunul túto problematiku ďalej dopredu a nevytváral by zbytočne podmienky, ktoré pre obchodníkov aj pre kontrolórov sú nevhodné a nie sú etické. A mrzí ma to, že práve tento zákon pritvrdzuje podmienky pre slovenských potravinárov. A to je tá bolesť Slovenska, že vždy sme sa snažili pritvrdzovať podmienky Európskej únie tak pre slovenských poľnohospodárov, ako aj pre potravinárov.
S. Kahanec, poslanec: (2009-02-11):
Takisto ste spomínali, že dotácie na pestovanie tabaku sa dávajú. No iste. Je to schizofrénia dávať dotácie na pestovanie tabaku, keď potom si vyrábame zasa výdavky a že pre štát fajčiari produkujú 15,6 miliardy korún. No, ale taktne ste zamlčali, že koľko sa minie na liečbu. A na liečbu chorých fajčiarov či tých, ktorí boli nútení fajčiť pasívne, sú výdavky násobkami vyššie. Štúdie uvádzajú, že tieto výdavky predstavujú násobky. Napríklad odhadované za rok 2007: prínos zo spotrebnej dane z tabaku je 17 miliárd, pričom výdavky na zdravotnícku a sociálnu sféru podľa príslušnej metodiky sa odhadujú na 60 miliárd. Takisto sú iné štúdie z Čiech a podobne. Takže hovorme veci všetky, nielen to, čo vyhovuje. Ďakujem pekne.
A. Záborská, poslankyňa: (2002-07-12):
J. Migaš, predseda NR SR: Hlasujeme. Hlasujeme o uznesení k tlači 1599. (Hlasovanie.) Prítomných je 90 poslancov, za 69, proti nikto, zdržalo sa 16, nehlasovalo 5. Konštatujem, že sme schválili uznesenie Národnej rady k zoznamu zdravotníckych zariadení, ktoré podľa kompetenčného zákona prejdú od 1. januára 2003 na obce a vyššie územné celky, ktoré budú pretransformované na neziskové verejnoprospešné inštitúcie a ktoré budú sprivatizované. Panie poslankyne, páni poslanci, budeme hlasovať o návrhu uznesenia k správe o plnení uznesení vlády Slovenskej republiky, ktoré sa týkajú uvoľnenia finančných prostriedkov na oddlženie rezortu zdravotníctva Slovenskej republiky v rokoch 1999 až 2002 (tlač 1625). Opäť pani poslankyňa Záborská. Pani poslankyňa, tlač 1625, dobre? Oddlženie zdravotníctva. Uznesenie. Nech sa páči. (Reakcie z pléna.) Prerokovali sme tlač 1627. Ospravedlňujem sa. Panie poslankyne, páni poslanci, budeme hlasovať o správe o spôsobe oddlženia zdravotníckych zariadení, ktoré podľa zákona č. 416/2001 Z. z. (kompetenčný zákon) budú od 1. januára 2003 prevedené na obce a vyššie územné celky (tlač 1627). Spravodajca bol pán poslanec Finďo. Nech sa páči. P. Finďo, poslanec: Vážený pán predseda, vážené dámy, vážení páni, budeme hlasovať o návrhu uznesenia, ktorým Národná rada Slovenskej republiky berie na vedomie správu o spôsobe oddlženia zdravotníckych zariadení, ktoré podľa zákona č. 416/2001 Z. z. (kompetenčný zákon) budú od 1. januára 2003 prevedené na obce a vyššie územné celky. Prosím, dajte hlasovať. J. Migaš, predseda NR SR: Prezentujme sa a hlasujme. Hlasujeme. (Hlasovanie.) Prítomných je 89 poslancov, za 73, proti 2, zdržalo sa 11, nehlasovali 3. Konštatujem, že sme schválili uznesenie Národnej rady k správe o spôsobe oddlženia zdravotníckych zariadení, ktoré podľa zákona č. 416/2001 Z. z. (kompetenčný zákon) budú od 1. januára 2003 prevedené na obce a vyššie územné celky. Panie poslankyne, páni poslanci, budeme hlasovať v treťom čítaní o návrhu poslanca Národnej rady Slovenskej republiky Alexandra Slafkovského na vydanie zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov (tlač 1502), ako o celku. Prezentujme sa a hlasujme o uvedenom návrhu zákona ako o celku. Hlasujeme. Hlasujeme o tlači 1502 – o zákone pána poslanca Slafkovského ako o celku. Prítomných je 69 poslancov. Národná rada k tomuto bodu nie je uznášaniaschopná. Panie poslankyne, páni poslanci... (Reakcia z pléna.) Nech sa páči, pán poslanec, nech sa páči.
Danko, Andrej, podpredseda NR SR (2024-01-10):
Pán poslanec Szalay.
Horecký, Ján, poslanec NR SR (2024-06-20):
Ďakujem za slovo i ďakujem za všetky vaše poznámky. Pán kolega Jarjabek, áno, hovoríte o tom, že by RTVS bez likvidácie zanikla. Preto hovoríte, že potrebujeme novú inštitúciu, ale že by zanikla medzi komerčnými televíziami. Ale práve váš návrh zákona, ktorý jej dáva, ktorý počíta s desaťkrát väčším objemom reklamy, ju posúva do súboja alebo súťaže s komerčnými televíziami a komercionalizuje ju, pričom to nie je jej primárne poslanie. Tak, pán kolega Podmanický, ja v žiadnom prípade nechcel som porovnávať sa s premiérom tejto republiky. Hovoril som, počnúc od svojho príkladu, že viem, o čom je reč. Vo všeobecnosti o tom, že aj z vášho vystúpenia cítiť, keď ste hovorili o tom pomere 19 ku 1 ľudí, ktorí sa vyjadrovali k danej situácii, a mali ste a hodnotíte ich ako 19 ľudí, ktorí v minulom čase boli v opozícii, alebo kritizovali kroky pána premiéra Roberta Fica. Tak viete, už z tohto postoja cítiť takú možno nevyslovenú explicitne obžalobu médií, a niektorí z vás to aj vyslovene povedali, z tej otrasnej udalosti, ktorá sa potom stala. A ja apelujem len na to, aby sme sa neviezli na tejto vlne emócie, aby sme si nemysleli, že môžeme politickou mocou a kontrolou nahradiť vývoj civilizovaný, prirodzený, demokratický kontinuálnym zlepšovaním inštitúcií. Chceme vrátiť koncesionárske poplatky? Môžte to urobiť.
Burian, Jozef, poslanec NR SR (2017-10-19):
Prosím vás, dajte hlasovať o šiestom pozmeňujúcom návrhu pani poslankyni Ďuriš Nicholsonovej.
Paška, Pavol, predseda NR SR (2012-09-27):
Pán poslanec Dzurinda, reakcia. Technici, zapnite pána poslanca. Nech sa páči.
Dubačová, Viera, poslankyňa NR SR (2019-01-30):
Ďakujem pekne. Tak pán hrobár opustil sálu, takže ja by som sa zase chcela venovať, venovať ešte poslednej odpovedi. A myslím si, pán poslanec Mizík, a možno aj v dobrej viere, niekedy vaše zvrátené názory, ktoré tuto prednášate v parlamente, ma nútia premýšľať nad tým, že akým spôsobom sa človek dostane až do takejto absolútne pokrkvanej krajiny, v akej vy sám žijete. Vaša bublina je skutočne obludná, je plná nenávisti, je plná akéhosi odporu a zvrátenosti, čo nám tu neustále prejavujete. Skoro by som povedala, že mi je vás hlboko ľúto. Neviem, kto vám píše tieto správy a tieto vaše nechutné a naozaj zvrátené... (Prerušenie vystúpenia časomerom.)
Kuffa, Štefan, poslanec NR SR (2014-06-12):
Ďakujem za slovo. Pani podpredsedníčka, kolegyne, kolegovia, len veľmi kratučko chcem zareagovať. Ja som sa tak nad tým návrhom zákona zamyslel. Pán kolega Lipšic veď je odborník na právo. Tak hovorí, že porušovanie autorských práv je v podstate prečinom. Ale ja som sa zamyslel nad takou trošku inou vecou, ak by boli prenasledovaní dnešní mladí ľudia, lebo väčšinou ich sa to týka. Ja už nebudem sťahovať z toho internetu takmer nič. Ale my sme kedysi, a tiež sme boli mladí, sme mali ucho, hej, napnuté a priložené k rádiu a sme počúvali Luxembourg, kde išli stále aktuálne pesničky. A, samozrejme, že sme si ich nahrávali na ten magnetofón. Dneska je iná technika, si to nahráte, napálite si to na cédečko. Vtedy ste si to nahrali na kotúčový magnetofón alebo keď ste si púšťali gramofónové platne, a každý si ich nemohol kúpiť, tak sa to požičiavalo a sa to prehrávalo zase na ten magnetofón. No ak by toto malo byť trestným činom, tak to by bolo čosi veľmi vážne a, myslím si, taký neprimeraný trest, keď by už len nejaké konanie sa malo začať preto, lebo niekto si stiahol nejakú pesničku alebo nejaký film. Dokonca ak by to bolo možné do tej legislatívy zapracovať alebo dať takýto návrh, tak by to nemalo byť ani prečinom. Na vlastnú potrebu ak tie decká tam nahrajú či film alebo nejakú tú pesničku, myslím si, je to niečo, za čo by sme ich nemali trestať. Ďakujem.
Kaník, Ľudovít, poslanec NR SR (2010-09-09):
Vážené dámy, vážení páni, vážený pán predsedajúci, vážený pán minister, Sociálna poisťovňa, aj dozorná rada ako jej súčasť, je nesmierne dôležitá inštitúcia, ktorú je najvyšší čas skutočne spraviť tak fungujúcou inštitúciou, ako by fungujúcou mala byť. Dlhé roky sa táto inštitúcia, ktorá má predovšetkým finančnú úlohu, správala viac ako úrad, viac ako sociálny úrad, ktorý sa zaoberal všetkým možným, ale málo dôrazu dával na to, aby bol najlepší vo vyberaní príspevkov, čo je jej hlavná úloha. A preto čaká ju teraz veľká úloha sa pretransformovať skutočne na funkčnú finančnú inštitúciu, ktorá bude príspevky dobre, rýchlo a efektívne vyberať a potom v zmysle zákona vyplácať tie náležitosti, tie dávky, ktoré jej zákon na to ukladá. Preto nielen dozorná rada, ktorá je tu navrhnutá, ale aj jej ďalšie úrady a jej nový riaditeľ budú stáť pred touto úlohou. A verím, že sa jej zhostia veľmi dobre. Veľakrát sa v súvislosti so Sociálnou poisťovňou hovorí o nastaveniach, o jej deficitoch, o tom, ako to malo byť. A preto nedá mi, aby som sa v krátkosti nevyjadril aj k tejto otázke. Máme za sebou štyri roky, kedy bola absolútne premárnená možnosť pokračovať v započatej reforme dôchodkového systému a nastaviť a vyladiť nastavenia Sociálnej poisťovne tak, aby deficity, ktoré nás najviac trápia, nevznikali. Keď sa tu mnohokrát hovorí o tom, že to je zle nastavené, tak jednoducho musím povedať, nie je to zle nastavené. Akurát dôchodková reforma je kontinuálny proces, ktorý nie je bodom, v ktorom sa niečo zmení a na druhý deň všetko funguje, ale je to proces, ktorý musí pokračovať. Sociálna dôchodková reforma, ktorá bola spustená a pripravená v oblasti 1. piliera, mala významne sociálny rozmer. Vďaka nej sa do dnešného dňa zvýšili dôchodky vyplácané z 1. piliera zhruba o 40 % od jej spustenia. Je to vďaka reforme a vďaka tomu, aké tam boli nastavené mechanizmy zvyšovania dôchodkov. Zároveň ale táto reforma predpokladala, že postupne, ako sa bude vyvíjať, budú veci vylaďované, upravované tak, a je to napísané v koncepcii od samého začiatku, ako sa to má urobiť, aby deficit bol postupne eliminovaný, aby deficit sa postupne dostával pod kontrolu a aby sme ho v konečnom dôsledku odstránili a nastavili vyvážený systém. Žiaľbohu, v uplynulom období vládna koalícia sa zameriavala a obrovskú energiu vrhala do deštrukcií 2. piliera, ktorý funguje, a do snahy rozbiť tento funkčný systém a absolútne nespravila vôbec, ale vôbec nič v oblasti 1. piliera, v oblasti Sociálnej poisťovne, v oblasti riešenia deficitov. Štyri roky sme premárnili takto a teraz budeme musieť, a nové orgány Sociálnej poisťovne, sa zhostiť tejto úlohy a veľmi, veľmi rýchlo tieto nedostatky odstraňovať. Držím novému vedeniu Sociálnej poisťovne a všetkým jej orgánov v tomto úsilí palce a budem sa jej snažiť v tom čo najviac pomáhať. Ďakujem za pozornosť.
Sidor, Igor, poslanec NR SR (2011-10-21):
Ďakujem, pán predsedajúci. V rozprave nevystúpil žiadny poslanec, neboli prednesené žiadne pozmeňujúce návrhy. Najskôr však budeme hlasovať o bodoch spoločnej správy. Pán predsedajúci, dajte, prosím, hlasovať o bodoch spoločnej správy, o bodoch spoločnej správy číslo 1 až 14, 17 až 22 hlasovať spoločne s návrhom gestorského výboru uvedené body schváliť.
Kollár, Jozef, poslanec NR SR (2010-09-08):
Vážený pán predsedajúci, poprosím vás, dajte hlasovať o novom návrhu uznesenia, ktorý predniesol v rozprave pán poslanec Matej a všetci poslanci ho obdržali v písomnej forme. Ďakujem.
J. Vaľová, poslankyňa: (2007-06-27):
Ďalej by som sa vás chcela spýtať na slovo, ktoré používate, škandál. Ja som si ho otvorila, teda na tom portáli, a škandál je to neverejné alebo verejné neprístojné vystupovanie. Ja si myslím, že škandál by bol, ak by poslankyne došli do Národnej rady bez sukní, ale to sa asi nestane. Ale škandál, ak niekto vyjadrí svoj názor, je jeho názor. To by som chcela povedať ako prvé. A čítam tu o škandáloch len samých hip-hopových spevákov a Timberlane atď. Čiže ja by som bola veľmi rada, aby ste brali do úvahy aj to, že aj predseda vlády má názor a toto nie je škandál. Čiže berme veci tak, ako sú, pretože škandály sú škandály a nezamieňajme si tieto veci. Ďakujem veľmi pekne.
Vaľová, Jana, poslankyňa NR SR (2013-11-26):
Ďakujem veľmi pekne. Ja by som začala asi tým, že takisto som očakávala od pána Brocku podporu, neočakávala som, že pôjde do závisti a nezávisti, s ktorou často sa bojuje pri voľbách. A chcela by som povedať, pán Brocka, primátor a starosta to nie je o tom, či sedí v práci. To je o zodpovednosti. To je o tom, že nesie zodpovednosť za všetkých, aj za tých, ktorí sú dneska v úrade, za ktorých podpisuje papiere. To je o tom, že nesie zodpovednosť za bezpečnosť občanov celého mesta. To je o tom, že primátor a starosta je pravidelne v pohotovosti. A je to o tom, že nesie, nesie zodpovednosť za obrovský rozpočet mesta. Je to o tom. Čiže chcela by som povedať, že nezrovnávajme prácu a prácu a nezrovnávajme, či niekto sedí v úrade, alebo či niekto nesedí v úrade, ale je to o zodpovednosti. Teraz by som chcela niečo povedať o tom, že čo sa týka príjmov. Keď si pozriete niektoré stránky, aj dnes si zmrazujeme platy, povedzme si, že šetríme a sme solidárni. A keď si pozriete, tak ja keď si porovnám, a budem osobná v tomto, ja šetrím každý rok mestu Humenné 28 182 eur. O toľko mám nižší príjem, ako mal bývalý primátor. O toľko mám nižší príjem, ako mal bývalý primátor. Som na minimálnom príjme, ale zodpovednosť nemám o nič nižšiu ani o nič menšiu. A chovám sa zodpovedne a myslím, že takto sa chovajú aj iní starostovia a primátori, zodpovedne. A každý rok ušetrím mestu 28 182 eur. Tak si prerátajte a nezáviďte! A keď ste ma vyzývali, aby som nekandidovala, ja som povedala, že nepotrebujem, aby ste ma vyzývali, ja som do VÚC-iek povedala, že dokončím svoj mandát a nebudem. Ale neprešiel ani jeden z KDH! V Humennom prešli štyria smeráci a prešiel jeden extrémny ľavičiar, by som povedala. A nič sa neudialo, opäť prešli poslanci, nielen tí, ktorí mali len jeden mandát. Takže je to o tom, čo človek dokáže v živote urobiť. Je to asi o tom. Ďakujem.
Hrnčiar, Andrej, podpredseda NR SR (2019-06-26):
Prosím prezentujme sa a hlasujme. (Hlasovanie.) Prítomných 127, za 21, proti 14, zdržalo sa 77, nehlasovali 15. Konštatujem, že Národná rada sa uzniesla, že nebude pokračovať v rokovaní o návrhu zákona. Prosím spravodajcu z výboru pre vzdelávanie, mládež, vedu a šport poslanca Branislava Gröhlinga, aby uviedol hlasovanie o bode 91 schváleného programu, ktorým je prvé čítanie o návrhu poslankyne Petrík na vydanie zákona o poskytovaní služby starostlivosti o deti v detských skupinách (tlač 1498). (Hlasovanie o návrhu poslankyne Národnej rady Slovenskej republiky Simony Petrík na vydanie zákona o poskytovaní služby starostlivosti o deti v detských skupinách a o zmene a doplnení niektorých zákonov , 1498.)
Figeľ, Ján, podpredseda NR SR (2014-12-10):
Ďakujem pekne aj ja. Týmto vyhlasujem všeobecnú rozpravu za skončenú. Nech sa páči, pani navrhovateľka, môžete zareagovať, teda vyjadriť stanovisko k rozprave.
Paška, Pavol, predseda NR SR (2012-07-02):
Hlasujeme. (Hlasovanie.) 139 prítomných, všetci boli za. Návrhy sme schválili. Pani poslankyňa Horváthová uvedie hlasovanie v prvom čítaní o návrhu pánov poslancov Fronca, Hrušovského, Abrhana na vydanie zákona č. 597 o financovaní základných a stredných škôl, tlač 90. (Hlasovanie o návrhu poslancov Národnej rady Slovenskej republiky Martina FRONCA, Pavla HRUŠOVSKÉHO a Pavla ABRHANA na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov , tlač 90.)
Štefanec, Ivan, poslanec NR SR (2013-02-13):
Ďakujem, pani predsedajúca, len veľmi krátko. Chcem sa poďakovať za podporu pánovi poslancovi Mihálovi a tie argumenty, ktoré doplnil, sú, samozrejme, veľmi správne. Je otázka tiež nielen nediskriminácie a zrovnoprávnenia podmienok. Ale dovolím si doplniť ešte jeden argument, a to je ten, že keď niekto zamestnáva, tiež platí dane a odvody, a keď je živnostník, tiež platí dane a odvody. Tak z tohto pohľadu ako keby dvakrát je zdaňovaný, ale len jedenkrát si môže uplatniť nárok na stravné. Takže považujem za spravodlivé, aby mali rovnaké podmienky aj tí, čo pracujú ako živnostníci popri zamestnaní. A ešte raz si vás dovoľujem, kolegovia, požiadať o podporu tohto zákona. Ďakujem.
Šimečka, Michal, podpredseda NR SR (2024-06-14):
Ďakujem veľmi pekne. Otváram všeobecnú rozpravu, do ktorej sa ako prvý prihlásil navrhovateľ. Pán poslanec Viskupič, nech sa páči.
J. Laššáková, poslankyňa: (2006-10-24):
Cieľom navrhovanej zmeny je zosúladiť nároky po skončení výkonu funkcie poslancov a členov vlády. Navrhované zmeny riešia tri okruhy nárokov. Po prvé, podľa navrhovanej zmeny v § 2 ods. 1 sa nárok na 5 platov po zániku mandátu poslanca viaže na čas výkonu mandátu poslanca, a to najmenej 5 mesiacov. Myslím si, že nie je správne ani hospodárne, aby náhradník, ktorý vykonával mandát poslanca napríklad len jeden deň mal nárok na 5 platov, to znamená taký istý nárok ako poslanec, ktorý vykonáva mandát celé volebné obdobie. V ďalšom navrhovaná úprava sleduje, aby nárok poslancovi patril len jedenkrát za volebné obdobie, odstráni sa tým zvýhodnenie poslancov, ktorí viackrát za volebné obdobie nastúpili ako náhradníci, a po tretie, zosúlaďuje sa úprava nárokov poslancov podľa § 2 a členov vlády, to znamená, ak si člen vlády po skončení funkcie uplatní mandát poslanca, nebude mu podľa navrhovanej zmeny patriť plat ešte 3 mesiace po skončení výkonu funkcie vlády, tak ako to bolo v doterajšej právnej úprave. V zmysle návrhov, ktoré boli prerokované vo výboroch, účinnosť návrhu novely sa predpokladá 1. januára. Ja chcem poznamenať, že súhlasím so všetkými pozmeňujúcimi návrhmi, ktoré boli dané vo výboroch a boli prerokované vo výboroch. Návrh zákona nie je v rozpore s prioritami a cieľmi hospodárskej politiky. Návrh zákona neovplyvní zamestnanosť a nevyžiada si zvýšenie počtu pracovníkov. Prosím vás o prerokovanie a o podporu predloženého návrhu zákona. Ďakujem pekne.
Martinák, Ľuboš, poslanec NR SR (2012-12-18):
Pán predseda, dajte, prosím, hlasovať o bodoch spoločnej správy č. 5 a 6 spoločne, s návrhom gestorského výboru uvedené body neschváliť.
Kolíková, Mária, ministerka spravodlivosti SR (2021-02-04):
Vážený pán predsedajúci, vážené pani poslankyne, vážení páni poslanci, dovoľujem si vám predstaviť, by som povedala, veľmi stručný návrh zmeny zákona, ktorá ale v niečom je veľmi kľúčová, pretože nám umožňuje rozšíriť okruh tzv. emeritných sudcov, aby sme sfunkčnili hodnotiace komisie, ktoré nám hodnotia pravidelne sudcov, hodnotia nám kandidátov do výberových konaní na predsedov súdov, hodnotia nám sudcov, ktorí v rámci kariérneho rastu sa uchádzajú o pozíciu na vyššom súde. Osobitne momentálne je to veľmi dôležité pre obsadenie Najvyššieho súdu kvalitnými sudcami. Tieto výberové konania momentálne blokuje situácia, že nemáme dostatočne funkčné hodnotiace komisie, a práve inštitút tzv. emeritných sudcov by mal k tomu napomôcť, avšak v rámci právnej úpravy zákonodarca, a istým spôsobom asi to uniklo aj výkonnej moci, opomenul skupinu tých emeritných sudcov, ktorým zanikol výkon funkcie dosiahnutím veku a odvolaním prezidentkou, resp. prezidentom Slovenskej republiky. A my len to, čo riešime, je, chceme túto skupinu doplniť do zákona a umožniť práve aj tejto skupine emeritných sudcov, aby sa nám mohli uchádzať o členov hodnotiacej komisie. A je to práve ten potenciál, ktorý by nám pomohol tieto hodnotiace komisie sfunkčniť. Hodnotiace komisie, vlastne sudca, či už ten, ktorý je momentálne vo výkone funkcie sudcu, alebo tzv. emeritný, na plný výkon, je to veľmi dôležitá pozícia, nie je vôbec jedno, aká je to osoba. A práve medzi aj tými osobami, ktoré nám skončili vo výkone plnej funkcie z dôvodu veku, tak je potenciál tých sudcov, ktorí sú veľmi dobrí na takéto hodnotenie, nemajú vlastne žiadnu závislosť už ku kolegom, pretože vlastne skončili výkon funkcie. Takže ja si vás dovoľujem požiadať o podporu tohto návrhu, ktorý je veľmi dôležitý na to, aby sme mali zabezpečený chod justície a mohli sme plne obsadiť súdy a mali predsedov na súdoch, kde sú blokované výberové konania. Tak ja si vás dovoľujem požiadať o podporu.
Žiga, Peter, podpredseda NR SR (2024-04-30):
Prosím, prezentujme sa a hlasujme. (Hlasovanie.) 144 prítomných, 127 za, 1 proti, 16 sa zdržalo. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pán spravodajca.
I. Štefanec, poslanec: (2009-11-04):
A keď ste spomenuli privatizáciu, tak vám chcem spomenúť pár údajov, ktoré si môžete poznačiť, ako sú Mečiarova privatizácia, účtovná hodnota 109 mld., predaná hodnota za 31 mld., za Dzurindovej privatizácie účtovná hodnota majetku 98 mld., predaný za 293 mld. Tu máte najlepší dôkaz toho, kto akým spôsobom zhodnocoval alebo nezhodnocoval majetok Slovenskej republiky. Vy spochybňujete každého, kto vás kritizuje, pán minister. Vy spochybňujete Európsku komisiu, Európsku banku pre obnovu a rozvoj, vy spochybňujete medzinárodné inštitúcie, ale práve takýmto prístupom, myslím si, najviac spochybňujete inštitúciu, ktorú zastupujete, slovenskú vládu. Všetky relevantné inštitúcie sa pozerajú na Slovensko stále horšie a horšie a vidieť to aj z medzinárodných porovnávaní. Za všetky spomeniem Svetové ekonomické fórum a korupciu súčasnej vlády, kde sme sa dostali na posledné miesto v Európskej únii, kde sme sa dostali za krajiny ako Burundi, Uganda a Zimbabwe. Ak by to niekoho prekvapilo, pripomínam, že vy ste vypredávali verejné financie garážovým firmám takým spôsobom ako v prípade emisií, vy ste autormi nástenkového tendra a podobných škandálov. Takže tieto hodnotenia sú len prirodzeným dôsledkom... (Vystúpenie prerušené časomerom.)
Spišiak, Jaroslav, poslanec NR SR (2023-12-19):
Omyl. (Rečník rukou naznačil, že si neželá vystúpiť.)
Pellegrini Peter, predseda NR SR (2015-11-10):
Prezentujme sa a hlasujme o bodoch zo spoločnej správy 2 až 3 s odporúčaním gestorského výboru schváliť. (Hlasovanie.) Prítomných 129 poslancov, za hlasovalo 81, proti bol 1, zdržalo sa 47. Tento návrh sme schválili.
Laurenčík, Milan, podpredseda NR SR (2021-12-09):
Na faktické poznámky bude teraz reagovať pán poslanec Jaroslav Baška.
Hrušovský, Pavol, podpredseda NR SR (2010-12-03):
Pán poslanec Dostál.
P. Hrušovský, podpredseda NR SR: (2002-08-20):
Poslanecké kluby a ich predsedovia požiadali o prestávku pred záverečným hlasovaním, preto navrhujem, aby sme umožnili poslaneckým klubom rokovať a hlasovať o jednotlivých prerokovaných bodoch o 21.45. Teda vyhlasujem prestávku do 21.45 a prosím predsedov poslaneckých klubov, aby zabezpečili účasť poslancov na hlasovaní o prerokovaných bodoch. Prerušujem rokovanie do 21.45. (Prestávka.) J. Migaš, predseda NR SR: Panie poslankyne, páni poslanci, žiadam vás, aby ste prišli do rokovacej miestnosti, budeme pokračovať v 63. schôdzi Národnej rady. Žiadam poslancov Národnej rady, aby prišli do rokovacej miestnosti. Ešte raz žiadam poslancov Národnej rady, aby prišli do rokovacej miestnosti, budeme hlasovať o vrátených zákonoch pánom prezidentom. Aby sme mohli hlasovať o týchto zákonoch, je potrebné, aby o nich rozhodlo 76 poslancov Národnej rady. Panie poslankyne, páni poslanci, skôr ako pristúpime k hlasovaniu, chcem pripomenúť, že na prijatie zákona vráteného prezidentom Slovenskej republiky podľa čl. 102 písm. o) je potrebný súhlas nadpolovičnej väčšiny všetkých poslancov, čl. 84 ods. 3 Ústavy Slovenskej republiky. V súlade s § 37 ods. 2 zákona o rokovacom poriadku v takomto prípade Národná rada môže schváliť pozmeňujúci alebo doplňujúci návrh len takouto väčšinou. Pristúpime k hlasovaniu o zákone z 19. júna 2002 o platobnom styku a o zmene a doplnení niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1640. Panie poslankyne, páni poslanci, budeme hlasovať o tlači 1640. Spoločným spravodajcom je pán poslanec Petrák. Nech sa páči, uveďte hlasovanie.
Baránik, Alojz, poslanec NR SR (2022-10-19):
Ďakujem pekne. Ja by som chcel tiež poprosiť o podporu tohto zákona a chcel by som poprosiť o podporu tohto zákona preto, aby sa tí poslanci, ktorí si myslia, že nechcú byť v skupine s tými, ktorí tu za celý čas tejto rozpravy prednášali len nenávistné prejavy, ktorých v podstate celá parlamentná existencia je zameraná na to, aby šírili nenávisť, aby sa od týchto ľudí oddelili a aby dali svoje za tomuto návrhu, ktorý naozaj je minimalistický a ktorý len hovorí o tom, že sa chováme ako ľudia k iným ľuďom, že to nie je niečo, čo nejak má potenciál sa dotýkať niekoho viery alebo niekoho presvedčenia, alebo čo má potenciál akýmkoľvek spôsobom devalvovať alebo ohrozovať morálku, alebo inak našu spoločnosť. Čiže prosím o to, aby tie nenávistné prejavy, ktoré tu prebehli, aby boli vytlačené na okraj, a, samozrejme nie je potrebné tu sa vracať k tomu, že poslanci, ktorí sem prišli na fašistickej kandidátke, že sú používaní koalíciou podľa potreby na to, aby im prešli návrhy. Teraz je čas povedať, že my s týmito ľuďmi nie sme totožní, že, že poslanec Gyimesi, ktorému sa úžasným spôsobom podarilo predniesť tu taký prejav, ktorý v podstate znamenal to, že všetci ľudia, pre ktorých tento návrh podávame, že sú v podstate teroristi, vyhrážači sa a že konajú tie strašné veci, ktoré tu pán, pán poslanec Gyimesi uvádzal, že sa jemu stali, tak jemu sa geniálne podarilo spojiť túto epizódu s tým, že vlastne všetci takí, všetci ľudia, pre ktorých tento zákon, návrh zákona predkladáme, že sú vlastne takí istí ako ten, čo sa mu vyhrážal. To naozaj sa stalo. Čiže prosím, aby sa tí členovia tohto parlamentu, ktorí sa necítia byť súčasťou takejto mentálnej skupiny, že aby sa vyhranili, aby povedali svoje za k tomuto návrhu. Ďakujem veľmi pekne.
Paška, Pavol, predseda NR SR (2013-02-05):
Hlasujeme. (Hlasovanie.) 140 prítomných, 80 za, 11 proti, 49 sa zdržalo. Schválili sme návrh novely zákona č. 152 o potravinách. Pani poslankyňa Košútová uvedie hlasovanie v druhom čítaní o vládnom návrhu zákona č. 220 o ochrane a využívaní poľnohospodárskej pôdy. Je to tlač 280 (Hlasovanie o vládnom návrhu zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 280.)
Laššáková, Jana, podpredsedníčka NR SR (2012-06-26):
Ďakujem, pán podpredseda vlády, chcem sa opýtať spravodajcu, chce zaujať stanovisko? Nie. Ďakujem pekne. Vyhlasujem rozpravu za skončenú a prerušujem rokovanie o tomto bode programu. Ďalej. Ďalším bodom programu je prvé čítanie o vládnom návrhu zákona o osobitnom odvode z podnikania v regulovaných odvetviach a o zmene a doplnení niektorých zákonov . Vládny návrh zákona má parlamentnú tlač 76. Návrh na jeho pridelenie na prerokovanie výborom je v rozhodnutí č. 66. Prosím, pán podpredseda vlády, o uvedenie návrhu, vládneho návrhu zákona.
M. Mamojka, poslanec: (2008-12-05):
Vládny návrh zákona, ktorým sa mení predmetný zákon, sa predkladá ako iniciatívny materiál Ministerstva spravodlivosti Slovenskej republiky. Konštatujem, že uvedený návrh spĺňa z formálno-právnej stránky náležitosti uvedené v § 67 a 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Dôvodová správa uvádza, že návrh zákona je v súlade s Ústavou Slovenskej republiky, ako aj medzinárodnými zmluvami, ktorými je Slovenská republika viazaná, a nebude mať dopad na štátny rozpočet, rozpočty obcí ani rozpočty vyšších územných celkov. Nepredpokladá negatívny dopad na obyvateľov, hospodárenie podnikateľskej sféry, životné prostredie ani zamestnanosť. Osobitná časť dôvodovej správy obsahuje odôvodnenie ustanovení navrhovaného zákona. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti, ktoré sú určené v čl. 3 legislatívnych pravidiel tvorby zákonov. Vyplýva z nej, že problematika návrhu právneho predpisu je upravená v práve Európskych spoločenstiev a obsiahnutá v judikatúre Súdneho dvora Európskych spoločenstiev a súdu prvého stupňa Európskych spoločenstiev. V práve Európskej únie upravená nie je. Dve-tri poznámky moje vlastné, ak dovolíte. Ja sa domnievam, že rozhodcovské konanie vôbec ako také je určitou alternatívou všeobecných súdov, nie konkurenciou, alternatívou, ktorá môže urýchliť konanie najmä v obchodnoprávnych veciach a táto oblasť má ix svojich pozitívnych prvkov, a preto si myslím, že každý pozitívny právny novelizačný úkon, ktorý napomôže k zefektívneniu rozhodcovského súdnictva, treba podporiť. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada Slovenskej republiky sa uzniesla, že podľa § 73 ods. 3 písm. c) rokovacieho poriadku odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 851 zo 7. novembra 2008 a podľa § 74 rokovacieho poriadku Národnej rady Slovenskej republiky navrhujem, aby vládny návrh zákona prerokovali tieto výbory Národnej rady Slovenskej republiky: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodársku politiku. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný vládny návrh zákona prerokovali v druhom čítaní do 28. januára 2009 a v gestorskom výbore do 30. januára 2009 a od jeho prerokovania v prvom čítaní na schôdzi Národnej rady. Všetko. Otvorte, prosím, pán predsedajúci, rozpravu.
Mojš, Milan, poslanec NR SR (2012-11-29):
Ďakujem. Vážená pani podpredsedníčka, vážené pani poslankyne, vážení páni poslanci, dovoľte, aby som predniesol spoločnú správu výborov Národnej rady o výsledku prerokovania vládneho návrhu zákona o obmedzení platieb v hotovosti vo výboroch. Výbor pre financie a rozpočet ako gestorský výbor podáva Národnej rade túto spoločnú správu výborov Národnej rady o prerokovaní uvedeného vládneho návrhu zákona. Národná rada Slovenskej republiky uznesením č. 281 z 23. októbra 2012 pridelila vládny návrh zákona výboru pre financie a rozpočet a Ústavnoprávnemu výboru Národnej rady Slovenskej republiky. Uvedené výbory prerokovali predmetný návrh zákona v stanovenom termíne. Gestorský výbor nedostal do začatia rokovania stanoviská poslancov Národnej rady Slovenskej republiky. K predmetnému návrhu zákona zaujali výbory Národnej rady stanoviská. Odporúčali pre Národnú radu návrh schváliť s pozmeňujúcimi a doplňujúcimi návrhmi Výbor pre financie a rozpočet uznesením č. 108 zo dňa 15. novembra 2012 a ústavnoprávny výbor uznesením č. 146 zo dňa 20. novembra 2012. Z uznesení výborov Národnej rady uvedených pod bodom III tejto správy vyplynuli pozmeňujúce a doplňujúce návrhy, ktoré sú uvedené pod bodom IV spoločnej správy. Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe, hlasovať takto: o bodoch spoločnej správy 1, 2, 3, 5, 6 s návrhom gestorského výboru schváliť ich, o bode spoločnej správy 4 s návrhom gestorského výboru neschváliť ho. Gestorský výbor na základe stanovísk výborov odporúča Národnej rade Slovenskej republiky vládny návrh zákona o obmedzení platieb v hotovosti (tlač 235) schváliť s pozmeňujúcimi a doplňujúcimi návrhmi. Predmetná správa výborov bola schválená uznesením gestorského výboru č. 125 z 23. novembra 2012. Výbor ma určil za spoločného spravodajcu výborov. Súčasne ma poveril 1. predniesť spoločnú správu výborov na schôdzi Národnej rady Slovenskej republiky, 2. navrhnúť Národnej rade postup pri hlasovaní. Ďakujem. Prosím, otvorte rozpravu.
Jurinová, Erika, podpredsedníčka NR SR (2012-11-28):
Pán poslanec Kuffa.
Kočiš, Eduard, poslanec NR SR (2022-05-05):
Veľmi pekne ďakujem za slovo, pán predsedajúci. Pán kolega Ferenčák, veľká vďaka za tento predkladaný návrh zákona, ktorý naozaj rieši nie dva problémy, ale v podstate až tri. Prvým takým základným aspektom je naozaj to zdravie, to zlepšenie celého stravovacieho procesu, druhým takým hlavným aspektom je tá lokálnosť a jednoducho dostupnosť základných potravín a tá prvovýroba v rámci prvostupňového poľnohospodárstva alebo hospodárstva. A takým tretím aspektom je taký lokálpatriotizmus, aby tí ľudia, ktorí žijú v daných regiónoch, boli naozaj na tú svoju potravinu, na toho svojho producenta právom hrdí. Všetci, ktorí žijeme v Prešovskom samosprávnom kraji, vieme, že tá Východoslovenská nížina, ktorá sa tiahne v dvoch krajoch – Prešovskom a Košickom, bola takou obilnicou celého Slovenska, ale aj predtým Československa, čiže naozaj priestor, skúsenosti, možnosti pracovať a realizovať tento určite ušľachtilý a veľmi kvalitne spracovaný zámer sú veľké. Vo svojej rozprave si veľmi správne poznamenal, že prvovýroba je základom bezpečnosti štátu. To je taká krásna a čistá myšlienka, že naozaj sa s tým dá len a len súhlasiť a každý jeden, kto tejto veci, buď sa bráni, alebo jej nechce príliš dobre pochopiť, alebo príliš dobre ju uchopiť, tak ako si to odprezentoval, by sa mal nad tým minimálne ešte raz zamyslieť a poprípade si tvoju rozpravu ešte raz pustiť. Do 50-tisíc euro to je taká naozaj veľmi dobre nastavená suma, pretože aj ten drobný poľnohospodár, ktorý hospodári na 1,5 hektári alebo na 2 hektároch, pestuje určitý druh zeleniny, ovocia, poprípade je prvovýrobca, na základe mliečnych výrobkov, poprípade dodáva mäso, má vlastnú porážkáreň alebo tú jednoduchú zabíjačkovú miestnosť, tak dokáže byť konkurencieschopný. A hovorím mestá a obce s radosťou by ako zriaďovatelia k tomu pristúpili. Čiže, pán primátor, veľká vďaka.
Pleštinská, Zita, poslankyňa NR SR (2021-03-18):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre ľudské práva a národnostné menšiny. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 30. apríla 2021 a v gestorskom výbore do 3. mája 2021 od prerokovania návrhu zákona v Národnej rade v prvom čítaní.
V. Tomanová, ministerka práce, sociálnych vecí a rodiny SR: (2008-09-11):
- ustanoviť nové inštitúty, ktorých cieľom je čiastočná liberalizácia odmeňovania zamestnancov, ktorí vykonávajú práce vo verejnom záujme, - rozšíriť pôsobnosť zákona o odmeňovaní niektorých zamestnancov pri výkone práce vo verejnom záujme aj na umeleckých zamestnancov a ustanoviť spôsob ich odmeňovania, - zvýšiť tarifný plat vybranému okruhu zamestnancov úradu vlády a zamestnancov štátnej rozpočtovej organizácie zriadenej Úradom vlády Slovenskej republiky, - ustanoviť, aby sa tarifný plat zamestnancov, ktorí vykonávajú odborné činnosti v oblasti sociálnej práce a psychológie v zariadeniach sociálnych služieb, určoval podľa osobitnej stupnice platových taríf uvedenej v prílohe č. 4, - upraviť poskytovanie zahraničného funkčného platu a zahraničného príspevku vo väzbe na menu euro, - ustanoviť spôsob zaokrúhľovania položiek k platu po zavedení meny euro. Vládny návrh zákona obsahuje stupnice platových taríf v prílohe č. 3, 4, 5 a 7, v ktorých sú platové tarify v sumách uplatňovaných v súčasnosti podľa platného nariadenia vlády prepočítané na euro. V súvislosti s navrhovanými zmenami vo vládnom návrhu zákona v čl. II sa navrhuje novelizovať zákon Národnej rady Slovenskej republiky o sociálnom fonde. Ďakujem, pani predsedajúca. Ďakujem.
Duchoň, Daniel, poslanec NR SR (2014-11-10):
Ďakujem pekne. Vážený pán predseda parlamentu, veľmi dobre ste vystihol, ako tu opozícia predvádza dva dni jedno obludné predstavenie, kde sa bezprecedentne používajú klamstvá, urážky a obvinenia, čím opozícia svojou morálnou úrovňou klesla na úplné dno. Organizujete tu pochody a demonštrácie, idete terorizovať rodinných príslušníkov čelných predstaviteľov strany, čím prekračujete ďalšiu mieru únosnosti. Myslím si, že sa zahrávate s ohňom, a pokiaľ sa tu, nedajbože, stane nešťastie, nikto z vás si to nezoberie na zodpovednosť, budete sa od toho dištancovať a zbabelo zaleziete do diery. Preto rovnako vyzývam celú opozíciu, aby sa ospravedlnila za toto správanie a nepokračovala tak v tomto, v tomto bezprecedentnom jednaní. Ďakujem. (Potlesk.)
Laššáková, Jana, podpredsedníčka NR SR (2013-01-30):
Chce zaujať k rozprave stanovisko spravodajca? (Reakcia spravodajcu.) Nechce. Prerušujem rokovanie o tomto bode programu. A teraz by sme mali pristúpiť k prvému čítaniu o vládnom návrhu zákona, ktorým sa mení a dopĺňa zákon č. 293/2007 Z. z. o uznávaní odborných kvalifikácií v znení zákona č. 560/2008 Z. z. Vzhľadom na to, že som dostala informáciu, že pán minister o chvíľu príde, tak dávam krátku prestávku do 14.45 hodiny. (Krátka prestávka.) (Po prestávke.)